15 Април 2019 11:44ПУБЛИКУВАНА
15 Април 2019 16:52ОБНОВЕНА
От 2019 г. част от средствата, предвидени за занимания по интереси в училищата ще се разходват от съответните общини.
За настоящата година е приета "Програма на дейности и изяви за стимулиране на занимания по интереси на учениците от Община Дупница", за чието реализиране са предвидени 13 687 лв.
Съгласно програмата предстои на 45 ученици и учители да посетят Природонаучния музей в София на 19 април.
По повод Деня на книгата и авторското право - 23 април, в Заседателната зала на Община Дупница ще се проведе среща с Мария Лалева - писател и поет, автор на нашумялата книга "Живот в скалите".
Мероприятието е предвидено за ученици от средните ученици.
В рамите на 2019 година са предвидени 18 различни събития за учениците, сред които "Бързи, смели, сръчни" за ученици в първи клас, поход "По стъпките на Ботев", градски първенства по шах и футбол, математическо състезание, изложби и др.
занимания по интереси ученици Дупнишко